ལོར་ནང་བསྟན་སློབ་གླིང་ནས་མཐར་ཕྱིན་རྗེས་ཀུན་མཁྱེན་རིན་པོ་ཆེས་ཆེད་དུ་ཁོང་ཉིད་ཀན་སུའུ་ནང་བསྟན་སློབ་གླིང་གི་རྒྱ་ཡིག་གི་དགེ་རྒན་ལ་བསྐོས་ཏེ་སློབ་མ་གང་མང་བསྐྱངས།དེའི་ཞོར་ལ་བླ་བྲང་དགོན་པའི་དགེ་བའི་བཤེས་གཉེན་ཆེན་པོ་རྗེ་དགེ་འདུན་རྒྱ་མཚོ་ཚང་།རྗེ་རྔ་བ་གྲགས་པ་ཚང་དང་རྗེ་འཇམ་དབྱངས་རྒྱ་མཚོ་ཚང་སོགས་ཚུལ་བཞིན་དུ་བསྟེན་ནས་དབུ་ཕར།མཛོད་འདུལ།སྔགས་ཀྱི་ས་ལམ།སྔགས་ཀྱི་སྤྱི་དོན་སོགས་མདོ་སྔགས་རིག་གནས་དང་བཅས་པར་སློབ་སྦྱོང་རྡོ་རུས་ཐུག་པ་གནང་།དབང་ལུང་མན་ངག་སོགས་གང་འདོད་དུ་གསན།